**Valstybės tarnautojų mokymo organizavimo atmintinė**

**1.** Mokymo paslaugas valstybės tarnautojams gali teikti arba juridiniai asmenys įrašyti į ***Valstybės tarnautojų kvalifikacijos tobulinimo įstaigų sąrašą***, arba fiziniai asmenys įrašyti į ***Fizinių asmenų, teikiančių mokymo paslaugas valstybės tarnautojams sąrašą*** (toliau – asmenys, teikiantys mokymo paslaugas).

**2.** Valstybės ir savivaldybių institucijos ir įstaigos (toliau – įstaigos) iš asmenų, teikiančių mokymo paslaugas, valstybės tarnautojų ***mokymo paslaugas perka Viešųjų pirkimų įstatymo nustatyta tvarka.***

**3.** Įstaigos taip pat gali inicijuoti ir mokymo programų parengimą, pirkdamos mokymo programų parengimo paslaugas Viešųjų pirkimų įstatymo nustatyta tvarka iš asmenų, teikiančių mokymo paslaugas.

**4.** Valstybės tarnautojų kvalifikacijos tobulinimo įstaigos valstybės tarnautojų mokymo paslaugų ***pridėtinės vertė mokesčiu neapmokestina***.

**5.** Mokymo paslaugas valstybės tarnautojams galima teikti ***tik pagal*** nustatyta tvarka ***patvirtintas mokymo programas*** (žiūrėti Rekomendaciją dėl valstybės tarnautojų mokymo programų tvirtinimo“):

**-** Mokymo programos, kurių ***trukmė viršija 8 akademines valandas, teikiamos tvirtinti Valstybės tarnybos departamentui***.

**-** Mokymo programas, kurių trukmė – ***8 ir mažiau akademinių valandų, tvirtina*** ir pripažįsta negaliojančiomis ***asmenys***, teikiantys mokymo paslaugas.

**6.** Asmenys, teikiantys mokymo paslaugas, savo patvirtintas mokymo programas registruoja Valstybės tarnybos valdymo informacinės sistemos (toliau – VATIS) duomenų bazėje, o pripažintas negaliojančiomis mokymo programas iš VATIS išregistruoja.

**7.** Asmenys, teikiantys mokymo paslaugas, ***pagal savo patvirtintas mokymo programas valstybės tarnautojus mokyti gali tik jas įregistravę VATIS duomenų bazėje***.

**8.** Atsižvelgdami į teisės aktų, nagrinėjamų pagal mokymo programas, pakeitimus, asmenys, teikiantys mokymo paslaugas, atnaujina mokymo programas, bet neteikia jų iš naujo tvirtinti Valstybės tarnybos departamentui. ***Pasikeitus mokymo programos pavadinimui ar trukmei, mokymo programos mokymo modulių pavadinimui ar trukmei, mokymo programa turi būti tvirtinama iš naujo***.

**9.** Asmenys, teikiantys mokymo paslaugas, ***kasmet iki vasario 1 d.*** Valstybės tarnybos departamentui per VATIS ***teikia savo metinę veiklos ataskaitą***.

**10.** Asmenys, teikiantys mokymo paslaugas, užtikrindami valstybės tarnautojų mokymo kokybę:

**-** po kiekvienų mokymų ***privalo atlikti valstybės tarnautojų apklausą*** apie mokymo kokybę; apibendrintus šios apklausos duomenis įrašo į savo metines veiklos ataskaitas;

**-** užtikrina, kad visi dėstytojai, įgyvendinantys mokymo programas, atitiktų teisės aktuose nustatytus išsilavinimo ir patirties reikalavimus.

**11.** Asmenys, teikiantys mokymo paslaugas, gali mokyti valstybės tarnautojus pagal visą mokymo programą arba atskirus jos modulius.

**12.** Valstybės tarnautojams, išklausiusiems atitinkamą mokymo programą arba atskirus jos modulius, asmenys, teikiantys mokymo paslaugas, ***išduoda pažymėjimą***. Jeigu valstybės tarnautojai išklauso atskirus mokymo programos modulius, pažymėjime nurodoma, kokios mokymo programos kokie mokymo moduliai buvo išklausyti.